Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: Az Alkotmánybíróság a 38/1993. (VI. 11.) AB határozatában a hatalommegosztás elvét a jogállamiság alkotóelemeként értelmezte [ABH 1993, 256, 261.]. A 28/1995.
Paragraph Index: 157

Az Alkotmánybíróság a 38/1993. (VI. 11.) AB határozatában a hatalommegosztás elvét a jogállamiság alkotóelemeként értelmezte [ABH 1993, 256, 261.]. A 28/1995. (V. 19.) AB határozatában az Alkotmánybíróság kifejtette, hogy a „hatalmi ágak elválasztásának elve ugyanis nem pusztán annyit jelent, hogy az egyik hatalmi ág nem vonhatja el a másik jogosítványait, hanem azt is jelenti: a demokratikus jogállamban korlátlan és korlátozhatatlan hatalom nincs, s ennek érdekében bizonyos hatalmi ágak szükségképpen korlátozzák más hatalmi ágak jogosítványait.” [ABH 1995, 138, 142.] 2003/145. szám Az Alkotmánybíróság az 1. ABh.-ban rámutatott arra is, hogy a köztársasági elnök az aláírási jogkörének gyakorlásával, illetve a törvény visszaküldésével vagy az Alkotmánybíróságnak történõ megküldésével képezi korlátját az Országgyûlés törvényalkotási tevékenységének. Az Alkotmány 26. §-ában rögzített államfõi jogosítvány tehát az Alkotmány 2. § (1) bekezdésében meghatározott demokratikus jogállam érvényesülését szolgálja. Az 1. ABh. megállapította: „[a]z Alkotmány 2. § (1) bekezdése szerinti demokratikus jogállam megvalósulásának feltétele többek között: 1. a hatalommegosztás elve, 2. az elválasztott alkotmányos szervek együttmûködési kötelezettsége, 3. az elválasztott szervek eljárási és döntési autonómiájának, döntéshozatalának kölcsönös tiszteletben tartása, 4. az Alkotmányra visszavezethetõ eljárási szabályok léte és betartása.” Amennyiben a demokratikus jogállam megvalósulásának ezeket a feltételeit megsértik, akkor az egyben az Alkotmány 2. § (1) bekezdésének a sérelméhez is vezet. Az 1. ABh.-ban az Alkotmánybíróság kifejtette, hogy a köztársasági elnöknek a törvényhozást ellenõrzõ jogosítványa, illetve a köztársasági elnök jogkörén keresztül az alkotmányellenesség elõzetes vizsgálatára irányuló alkotmánybírósági eljárás is a hatalommegosztás elvét szolgálja. A törvényhozás egyértelmûen és kizárólagosan az Országgyûlés hatáskörébe tartozó tevékenység, ám a köztársasági elnök a törvényhozási folyamatot érdemben korlátozó, ellenõrzõ jogkörrel rendelkezik; az Alkotmány 26. §-ában biztosított jogával élve az Országgyûlést a törvény újratárgyalására kötelezheti. Az 1. ABh. leszögezte: „A hatalommegosztás rendszerében azonban a hatalmi ágak, az alkotmányos szervek egymás mûködését, a hatáskörök gyakorlását nem akadályozhatják. A hatalommegosztás elvébõl fakad az a követelmény, hogy a köztársasági elnök a törvényhez fûzõdõ egyet nem értésével nem lehetetlenítheti el a törvényhozást. Az Országgyûléstõl törvényhozási joga nem vonható el, csupán arra kényszeríthetõ, hogy korábbi döntését újra megfontolja, vagy eljárása során az alkotmányi elõírásokat tiszteletben tartsa. A törvényalkotási jog elvonását jelentené az, ha a köztársasági elnök a törvényt mindaddig visszaküldhetné az Országgyûlésnek, amíg az nem kerül az államfõ észrevételeinek megfelelõ tartalommal elfogadásra. Az Alkotmánybíróság a törvény elõzetes alkotmányossági vizsgálata során, alkotmánysértés megállapítása esetén csak tartalmi követelményeket határozhat meg, az Alkotmánynak megfelelõ törvényszöveg meghatározására azonban nincs lehetõsége.” Az államfõi, s azon keresztül az alkotmányossági kontroll is csak korlátozottan, az Alkotmányban meghatározott módon gyakorolható tehát. Az 1. ABh. utalt arra, hogy „[a]z alkotmányos demokráciában érvényesülnie kell az elválasztott hatalmi ágak együttmûködési kötelezettségének. Az Alkotmánybíróság

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes